दुलाराय आसामनि गुबुन गुबुन जिला महकुमाफोराव साखा फारा जानाय समावनो बागसा जिला  खुंथायनि बानजायनायाव समाजारि जानथायखौ मानिनानै भारत उदांस्रि  सानखौ खुंफुंनो साखा-फारा जानायखौ नुनो मोन्दों। बागसानि बाथौफुरिनि बागसा पुलिस नायगिदिंगिरिनि पेरेड ग्राउन्दाव बागसा  जिला खुंथायनि बानजायनायाव गाबोन  गा 74थि हादोतनि उदांस्रि सान 15 आगष्टजों लोब्बा लाखिनानै  पेरेड गेलेनाय, मार्स पास्ट दिन्थि फुंनाय जागोन।    गाबोन  शुनिबाराव बागसा  जिला खुंथायनि बानजायनायाव खुंफुंनो लानाय 15 आगष्ट  भारत उदांस्रि सान हाबाफारियाव क’रना भाइरास जिउसानि  थासारिखौ नोजोर होनानै आरो समाजारि जानथायखौ मानिनानै फुंबिलियाव प्रभात पेरि मेथाय दामनाय, मुंख्लंफोरनो बिबारजों मान बाउनाय, माहारियारि मोन्थाम गाबनि फिरफिला बिरहोनाय, मार्स पास्थ दिन्थिफुंनाय आरो रबि बर’  सिभिल देहा फाहामसालिआव थानाय बेरामिफोरनो फिथाइ सामथाय राननानै होनाय हाबाफारिबो मावफुंनाय जागोन होन्नानै जिला खुंथाया फोरमायदों।